O persoană s-a aruncat în fața unei garnituri de metrou, în stația Gorjului

07.02.2019

O persoană s-a aruncat joi dimineață în fața unei garnituri de metrou, în stația Gorjului, potrivit relatărilor trimise de telespectatori Digi24 și anunțului făcut de Metrorex.

Circulația este îngreunată pe magistralele M1 și M3, joi dimineață, după ce o persoană s-a aruncat în fața unei garnituri, în stația Gorjului.

Un telespectator Digi24 ne-a transmis că a auzit un zgomot și a mers să vadă ce s-a întâmplat. Sub garnitura de metrou a văzut o persoană care nu se mai mișca.

Echipaje ale SMURD și poliției au ajuns la fața locului și urmează să stabilească cu exactitate dacă a fost vorba de un accident, o sinucidere sau de o crimă.

Deocamdată nu se știe dacă persoana care a recurs la acest gest a murit.

Dacă aţi fost martorii unui eveniment care ar putea deveni ştire luaţi legătura cu noi pe e-mail, la redactie@digi24.ro, sau pe conturile noastre de Facebook și de Twitter. Ne puteţi trimite fotografii şi filmări pe WhatsApp, la numărul 0771.100.304. Vă rugăm să precizaţi numele şi locul din care le transmiteţi.

Descarcă aplicația Digi24 și află cele mai importante știri ale zilei